Bus Éireann, Volvo
Bus Bus Éireann, Limerick, 1995
**Bus Éireann** (/ bˠɔsˠ eːɾʲən̪ˠ /, "Bws Iwerddon") yw'r cwmni bysiau rhyng-wasanaeth sy'n gwasanaethu Iwerddon, ac eithrio Swydd Dulyn sy'n cael ei wasanaethu gan *Dublin Bus*.

Pencadlys y cwmni yw'r *Busáras* - yr orsaf fysiau ganolog yn Nulyn.

Hanes
-----

Crëwyd Bus Éireann ym mis Chwefror 1987 yn ystod rhaniad *Córas Iompair Éireann* (CIÉ). Mae logo Bus Éireann yn ymgorffori Cyfeirgi Gwyddelig, brîd o gi sy'n frodorol o Iwerddon. Gellir gweld bod dylanwad logo enwog Greyhound ar bysiau *Greyhound Lines*, yr UDA. Mae wedi bod trwy sawl newid ers hynny.

Gwasanaethau
------------

Bus Éireann yn y *Busáras*, Prif Orsaf Bysiau Dulyn
Mae Bus Éireann yn gwsanaethu Gweriniaeth Iwerddon yn greiddiol gydag Ulster Bus yn gwasanaethu Gogledd Iwerddon. Serch hynny, mae prif wasanaethau bysiau Éireann yn y Weriniaeth ac Ulster Bus yn y Gogledd yn cydblethu ac yn cynnwys y gwasanaethau teithio a chludo ar draffyrdd (intercity), trafnidiaeth leol, ysgol i ysgol. Mae gwasanaethau ychwanegol yn Iwerddon yn cynnwys gwasanaethau trefol yn ninasoedd Corc, Galway, Limerick a Waterford, a gwasanaethau trefol yn Athlone, Balbriggan, Drogheda, Dundalk, Navan a Sligo.

Mae bysiau Eireann yn gweithredu gwasanaethau rhyngwladol i Brydain Fawr ac Ewrop trwy borthladdoedd Dulyn a Rosslare Europort. Y dinasoedd a wasanaethir yw Llundain, Birmingham, Manceinion, Lerpwl a Leeds. Gweithredir y rhain o dan frand Eurolines.

Fflyd
-----

### Bysiau nwy naturiol

Cyflwynodd Bus Éireann yr NGV cyntaf ar 17 Gorffennaf 2012 yng Nghorc. Mae'n gweithredu ar lwybr 216 (Ysbyty Prifysgol Cork - Canol Dinas Cork - Mount Oval) tan ganol Awst 2012 mewn partneriaeth ag Ervia. MAN sy'n gwneud y bws Eco-ddinas.

### Cerbydau

Ym mis Ionawr 2018 mae'r fflyd yn cynnwys 1,200 o fysiau a choetsys. Mae'r cwmni'n defnyddio bysiau a adeiladwyd gan gwmnïau fel Scania, VDL Berkhof a Volvo yn bennaf. Buddsoddwyd fflyd Bus Éireann yn y Cynllun Datblygu Cenedlaethol. Mae mwyafrif helaeth y fflyd weithredol ar gyfer gwasanaethau gwibffordd, cymudwyr a lleol bellach yn bum mlwydd oed neu'n llai.

Gwasanaethau Twristiaeth
------------------------

Bus Éireann yn Sligo, 2009
Mae Bus Éireann yn trefnu teithiau dydd arbennig o amgylch Dulyn i leoedd fel Glendalough, Newgrange; o Gorc, tripiau dydd i Ring of Kerry, County Clare, West Cork ac Ynys Cape Clear; a Galway, ymweliadau â Conamara a Burren.

Cystadleuaeth
-------------

Yn ogystal â Bus Éireann, mae yna ychydig o gwmnïau eraill, sy'n cystadlu am deithiwyr nad sydd yn gallu neu eisiau teithio mewr car. Ceir gwasanaethau bws rhwng rhai o brif ddinasoedd Iwerddon, fel Citylink, JJ Kavanagh, aircoach neu Translink. Mae Bus Éireann hefyd mewn cystadleuaeth ag Iarnród Éireann, gwasanaeth rheilffyrdd Iwerddon.

Ffigurau
--------

Yn 2007, mae'n debyg bod y cwmni wedi cludo 96 miliwn o deithwyr.

Yn 2019 nodwyd bod y gwasanaeth wedi gweld nifer uchaf o deithwyr mewn deng mlynedd \*\* Bu tŵf yn refeniw y cwmni i 10% gan gynnaedd €390 miliwn yn y flwyddyn yn gorffen 31 Rhagfyr 2018 er ei bod dal mewn dyled ar y pryd. Gwelwyd 83.6 miliwn o deithwyr yn 2018 gan gynnwys 120,000 disgybl ysgol yr wythnos a thŵf o 13% mewn dinasoedd rhanbarthol megis Corc, Galway, Limerick a Waterford.

Logos
-----

* Logo Bus Éireann, 1987–2000
* Logo Bus Éireann, 2000–2007
* Logo *Bus Scoile*, gwasanaeth i ysgolion

Dolenni
-------

* Gwefan swyddogol Bus Éireann

Cyfeiriadau
-----------

1. ↑
2. ↑  Natural gas bus hits the streets in bid to cut fuel bill *Irish Examiner* 17 July 2012
3. ↑  Our Fleet Archifwyd 2019-12-10 yn y Peiriant Wayback. Bus Éireann
4. ↑  "copi archif" (PDF). Archifwyd o'r gwreiddiol (PDF) ar 2009-03-18. Cyrchwyd 2019-10-25.
5. ↑